|  |  |
| --- | --- |
| CILJNA SKUPINA | 12+ |
| NASLOV | **Stopi korak naprej ali nazaj.../Pohod privilegijev\*** |
| TRAJANJE AKTIVNOSTI | 15~20 minut za aktivnost  45~60 minut za diskusijo |
| UČNI CILJI | Nasloviti zapleteno prepletenost privilegijev in marginalizacije na manj izzivalen in reflektiven način. |
| MATERIALI | * Širok, odprt prostor (večja učilnica, v kateri odmaknemo stole in mize), dvorana ali telovadnica) * Stoli, v krogu, za diskusijo * Lepilni trak, ki označuje štartno pozicijo za udeležence |
| PRIPRAVA | Pripravite izjave za aktivnost – lahko uporabite vse ali sami pripravite izbor/dodate svoje lastne:  **Izjave za Pohod privilegijev:**   1. Če ste desničar, stopite korak naprej. 2. Če je slovenščina vaš materni jezik, stopite korak naprej. 3. Če ima vsaj en od vaših staršev univerzitetno izobrazbo, stopite korak naprej. 4. Če ste bili ali ste večinoma odvisni od javnega transporta, stopite korak nazaj. 5. Če ste v preteklosti obiskovali šolo z ljudmi, za katere čutili, da so vam podobni, stopite korak naprej. 6. Če vas je venomer strah hoditi sam\_a ponoči, stopite korak nazaj. 7. Če se lahko premikate po ulicah brez strahu pred spolnim nasiljem, stopite korak naprej. 8. Če ste se v vaši osnovni šoli učili o kulturi vaših prednikov, stopite korak naprej. 9. Če imate pogosto občutek, da vaši starši nimajo časa za vas, stopite korak nazaj. 10. Če ste bili kdaj žrtev zasmehovanja ali nadlegovanja zaradi nečesa, na kar niste imeli vpliva, stopite korak nazaj. 11. Če je vaša družina kdaj zapustila domovino ali vstopila v drugo državo brez lastne želje, stopite korak nazaj. 12. Če v primeru težav ne bi oklevali in bi takoj poklicali policijo, stopite korak naprej. 13. Če imate doma računalnik, stopite korak naprej. 14. Če ste kdaj imeli možnost sodelovati pri projektu ali aktivnosti zaradi vašega talenta, stopite korak naprej. 15. Če lahko v javnosti kažete naklonjenost svoji ljubljeni osebi, brez strahu pred zasmehovanjem ali nasiljem, stopite korak naprej. 16. Če ste morali kdaj preskočiti obrok ali ste bili lačni, ker ni bilo denarja za hrano, stopite korak nazaj. 17. Če se počutite spoštovani zaradi svojih učnih dosežkov, stopite korak naprej. 18. Če imate fizično vidno invalidnost, stopite korak nazaj. 19. Če imate prikrito obliko bolezni ali invalidnosti, stopite korak nazaj. 20. Če ste bili kdaj zavrnjeni od sodelovanja pri aktivnosti zaradi vaše rase, družbenega razreda, etničnega porekla, spola, invalidnosti ali spolne usmerjenosti, stopite korak nazaj. 21. Če ste kdaj poskušali spremeniti svoj videz, način obnašanja ali vedenja, da bi se lažje vklopili, stopite korak nazaj. 22. Če ste kdaj na lastni koži izkusili stereotipiziranje s strani druge osebe, stopite korak nazaj. 23. Če ste zadovoljni s tem, kako mediji prikazujejo vaše identitete, stopite korak naprej. 24. Če ste bili kdaj kamorkoli sprejetii zaradi poznanstev, stopite korak naprej. 25. Če ima vaša družina urejeno zdravstveno zavarovanje, stopite korak naprej. 26. Če so vas kdaj preglasili, ker niste mogli dovolj hitro ubesediti svojih zamislih, stopite korak nazaj. 27. Če se vam je kdaj zgodilo, da je nekdo drug govoril v vašem imenu, čeprav tega niste želeli, stopite korak nazaj. 28. Če je bil v vaši družini kadarkoli prisotno uživanje drog, stopite korak naza. 29. Če prihajate iz enostarševske družine, stopite korak nazaj. 30. Če živite v predelu, kjer so prisotne droge in kriminal, stopite korak nazaj. 31. Če je kdo v vašem domu trpel ali trpi za duševno boleznijo, stopite korak nazaj. 32. Če ste bili kdaj žrtev spolnega nadlegovanja, stopite korak nazaj. 33. Če ste se kdaj počutili nelagodno zaradi šale povezane z vašo raso, vero, etničnim poreklom, spolom, invalidnostjo ali spolno usmerjenostjo, ampak se niste počutili varne, da bi oporekali situaciji, stopite korak nazaj. 34. Če so vas kdaj povabili, da govorite v imenu skupine ljudi, s katerimi se identificirate, stopite korak naprej. 35. Če lahko naredito napako, ki jo ljudje ne bodo pripisovali vaši rasni ali spolni skupini, stopite korak naprej. 36. Če ste vedno predvidevali, da boste študirali, stopite naprej. 37. Če imate doma več kot petdeset knjig, stopite korak naprej. 38. Če so vam starši rekli, da lahko dosežete vse, kar si žeilte, stopite korak naprej. |
| IZVEDBA | * Udeleženci naj se postavijo v ravno vrsto na sredino prostora, v katerem mora biti dovolj prostora za korake naprej in nazaj med samo aktivnostjo. * Udeleženci se primejo za roke ali položijo roke na ramena osebe na levi ali desni strani. * Pomembno: Prijazno vprašajte udeležence, če jim dotikanje ali držanje za roke ni nelagodno. Če se kdo počuti nelagodno, lahko dotikanje ali držanje za roke izpustite. * Morda boste želeli podati razlago glede aktivnosti, kako je namenjena ozaveščanju ljudi o privilegijih in temu, kaj so privilegiji; lahko pa takoj začnete z aktivnostjo brez uvodne razlage. * Udeležencem podajte naslednja navodila: * Naglas bom prebral\_a izjave. Če se izjava nanaša na vas, se prosim premaknite, kot izjava pravi. Če se glede izjave ne želite opredeliti, enostavno ostanite na svojem mestu, ko je prebrana. Tako ne bo nihče vedel, ali se določena izjava nanaša na vas ali ne. * Pričnite z branjem izjav – naglas in jasno, s kratko pavzo po vsaki prebrani. * Ko ste končali z izjavami, prosite udeležence, da si naredijo mentalno sliko svojega položaja v prostoru, glede na ostale. * Povabite vse udeležence v krog za diskusijo in zaključek. |
| VLOGA UČITELJA | Učitelj fasilitira aktivnost in ob koncu moderira diskusijo. |
| MOŽNI IZZIVI IN KAKO JIH NASLOVITI | **Med samo aktivnostjo in po njej lahko udeleženci občutijo močna čustva, ne glede na njihov položaj. Čeprav je namen aktivnosti ravno v promociji razumevanja in priznavanja privilegijev in marginalizacije, bi bilo škodljivo zaključiti aktivnost s traumatičnimi ali škodljivimi občutji. Zato je namen diskusije dvojen. Kot prvo, pogovor preko provokativnih vprašanj udeležencem pomaga, da spoznajo, kaj točno so občutili in zberejo pogum, da o tem spregovorijo, na ravni svoje zmogljivosti. Tako se razbremenijo morebitnih negativnih občutkov, hkrati pa se prepreči morebitna škoda.**  **Ko se enkrat znebijo negativnih občutkov, lahko diskusija udeležencem pomaga do spoznanja, da privilegiji ali marginalizacija predstavljata nepogrešljiv del človekovega obstoja. Namesto da privilegije enostavno odslovijo, se udeleženci naučijo, kako se pomirijo sami s seboj in preko novo pridobljenega znanja razvijejo boljši odnos sami s seboj kot tudi z drugimi ljudmi okrog njih.** |
| VPRAŠANJA ZA DISKUSIJO | Vprašanja za diskusijo:   1. Kaj ste občutili tisti, ki ste bili daleč pred ostalimi? Kaj pa tisti na koncu? In tisti v sredini? 2. Na katere od dejavnikov, ki so bili omenjeni, niste nikdar prej pomislili? 3. Če ste morali izpustiti roko ali rame osebe poleg vas, kako ste se ob tem počutili? 4. Ob katerem vprašanju ste se najbolj zamislili? Če bi lahko dodali vprašanje, katero bi bilo? 5. Kaj bi želeli sporočiti ljudem o določeni situaciji/identiteti ali invalidnosti, ob kateri ste morali stopiti korak nazaj? 6. Kako lahko vaše razumevanje privilegijev ali marginalizacije izboljša vaše obstoječe odnose – s samim seboj in z drugimi ljudmi? |

\*Prirejeno po: **The Peace Learner** at: <https://peacelearner.org/2016/03/14/privilege-walk-lesson-plan/>